חיילי באפלו

[שמאל|ממוזער|חייל באפלו בגדוד הפרשים ה-9, [1890]]
ממוזער|ביזון אמריקאי
[שמאל|ממוזער|חיילי באפלו שהשתתפו ב[מלחמת ארצות הברית–ספרד]]
[ממוזער|המוזיאון הלאומי של חיילי באפלו ב[יוסטון]]
[שמאל|ממוזער|חיילי באפלו מגדוד הפרשים העשירי בארצות הברית שנפלו בשבי ב[קרב קרייזל, צ'יוואווה, מקסיקו בשנת 1916]]
**חיילי באפלו** (באנגלית: **Buffalo Soldiers**) במקור חברים בגדוד הפרשים העשירי של צבא ארצות הברית, שהוקם ב־21 בספטמבר 1866 בפורט לוונוורת', קנזס. כינוי זה הוענק לפרשים האפרו-אמריקאים על ידי שבטים אינדיאנים שלחמו במלחמות האינדיאנים. המונח הפך בסופו של דבר למילה נרדפת לכל הגדודים האפרו-אמריקאים שנוצרו בשנת 1866: גדודי פרשים התשיעי והעשירי גדוד חי"ר ה-24, ה-25 וה-38.

אף על פי שכמה גדודים אפרו-אמריקאים הוקמו במהלך מלחמת האזרחים במסגרת צבא האיחוד (כולל חיל הרגלים המתנדב ה-54 ומספר גדודי הכוחות הצבעוניים של ארצות הברית), "חיילי באפלו" הוקמו על ידי הקונגרס כגדודים השחורים הראשונים שהוקמו בימי השלום בצבא ארצות הברית הסדיר. ב־6 בספטמבר 2005 נפטר מארק מתיוס, חייל באפלו הוותיק ביותר ששרד, בגיל 111. הוא נקבר בבית הקברות הלאומי ארלינגטון.
המחקר חלוק בשאלת המקור של הכינוי "חיילי באפלו". על פי המוזיאון הלאומי של חיילי באפלו השם מקורו בלוחמי שבט השאיין בחורף 1877, כאשר התרגום המדויק של השאיין היה "באפלו פראי". עם זאת, הסופר וולטר היל תיעד את חייו של קולונל בנג'מין גריסון (מקים גדוד הפרשים העשירי) ואת הקרב נגד שבט הקומאנצ'י בשנת 1871, ייחס את מקור השם לשבט הקומאנצ'י, לטענת גריסון. שבטי האפאצ'י השתמשו באותו מונח ("כינינו אותם 'חיילי באפלו', כי היה להם שיער מתולתל, מקורזל... כמו ביזונים") טענה הנתמכת על ידי מקורות אחרים. מקור אפשרי נוסף מגיע מהאינדיאנים המישוריים שהעניקו להם את השם הזה בגלל מעילי הביזונים שלבשו בחורף. המונח **חיילי באפלו** הפך לכינוי כללי לכל החיילים השחורים. הוא משמש כיום ליחידות צבא ארצות הברית המתחקות אחר השושלת הישירה שלהם לכל אחד מהגדודים האפרו-אמריקניים שנוצרו בשנת 1866.

## בתרבות הפופולרית
* השיר "Buffalo Soldier", שנכתב על ידי בוב מארלי וקינג ספורטי, הופיע לראשונה באלבום האולפן האחרון שלו "Confrontation" משנת 1983. ג'מייקנים רבים, ובמיוחד ראסטפארים כמו מארלי, הזדהו עם "חיילי באפלו" כגברים שחורים בעלי אומץ, כבוד, מודעות לפריווילגיה וביקורת כלפי גזענות ואפליה.
* הסדרה **חסרי אלהים** של נטפליקס משנת 2017, מתארת קבוצה של חיילי באפלו לשעבר שפנו לעבודה בחקלאות על ידי הקמת משק עצמאי כאשר ימי הלחימה שלהם מאחוריהם. בפרק הרביעי של העונה הראשונה, מובא ההסבר למקור הביטוי "חייל באפלו" כמיוחס לסיפור מיתי על ג'ון רנדל שהצליח לתפוס 70 אינדיאנים עם אקדח בלבד, לאחר שהרג 13 מהם בזמן שהוא ספג פצעים מרובים. הסבר זה הוא פיקטיבי ברובו.

## לקריאה נוספת

* Billington, Monroe Lee. *New Mexico's Buffalo Soldiers, 1866–1900* (University Press of Colorado, 1991)
* Downey, Fairfax. *The Buffalo Soldiers in the Indian Wars* (McGraw-Hill, 1969)
* Field, Ron, and Alexander M. Bielakowski. *Buffalo Soldiers: African American Troops in the US Forces, 1866–1945* (Osprey Pub., 2008)
* Glasrud, Bruce A, and Michael N. Searles, eds. *Buffalo Soldiers in the West: A Black Soldiers Anthology* (Texas A&M University Press, 2007) 
* Horne, Gerald. *Black and Brown: African Americans and the Mexican Revolution, 1910–1920* (New York University Press, 2005) 
* Kenner, Charles L. *Buffalo Soldiers and Officers of the Ninth Cavalry, 1867–1898: Black and White Together* (University of Oklahoma Press, 1990) 
* Leckie, William H., and Shirley A. Leckie. *The Buffalo Soldiers: A Narrative of the Black Cavalry in the West* (University of Oklahoma Press, 2012)
* 
* Schubert, Frank N. *Buffalo Soldiers, Braves, and the Brass: The Story of Fort Robinson, Nebraska* (White Mane Publishing Company, 1993)
* Smith, Sherry L. "Lost Soldiers: Re-searching the Army in the American West." *Western Historical Quarterly* (1998): 149–163. in JSTOR


## קישורים חיצוניים

* חיילי באפלו בגבעת סן חואן
* אנדרטת חיילי באפלו - פורט ליוונוורת', קנזס
* המוזיאון הלאומי של חייל באפלו
* גלריית תמונות של חיילי באפלו ערב המלחמה (מלחמת העולם השנייה) במרכז ההיסטוריה הצבאית של צבא ארצות הברית
* חיילי באפלו במהלך מלחמת העולם השנייה
* 

## הערות שוליים

קטגוריה:מלחמת ארצות הברית–ספרד
קטגוריה:יחידות היסטוריות בצבא ארצות הברית